text: Aabenraa løfter sløret for risikovirksomheder
  14 oktober 2010 kl. 11.39
  TV SYD har i denne uge haft fokus på den manglende information om risikovirksomheder i landsdelen. Nu har Aabenraa kommune besluttet sig for at gøre noget ved sagen.
  I Aabenraa Kommune ligger der tre virksomheder, som er omfattet af risikobekendtgørelsen. 
  Det drejer sig om IAT A/S og A/S Haahr Tank-Lager på Aabenraa Havn samt Enstedværket ved Styrtom.
  På mødet kan deltagerne blandt andet få mere at vide om de beredskabs-, miljø-, plan- og bygningsmæssige forhold i området omkring en risikovirksomhed. 
  Deltagerne får også information om sikkerhedsmæssige forhold, for eksempel hvordan man forholder sig, hvis der lyder en alarm.
  På mødet deltager blandt andre formand for Teknik- og Miljøudvalget Erwin Andresen og formand for Plan- og Trafikudvalget Jan Riber Jakobsen.
  Borgere, der bor i området ved virksomhederne, har fortrinsret, og for andre interesserede foregår tilmeldingen efter først til mølle-princippet. 
  Tilmelding sker igennem Aabenraa Kommunes hjemmeside her.
  Læs mere på tema-siden.
  Tilmelding til mødet om risikovirksomheder
  